# Aleksandr Jakovlev

### Wikipedia

Aleksandr Nikolajevitš Jakovlev, Александр Николаевич Яковлев, (2. joulukuuta 1923 – 18. lokakuuta 2005) oli neuvostoliittolainen taloustieteilijä, perestroikan suunnittelija ja sitä toimeenpanneen Neuvostoliiton kommunistisen puolueen pääsihteeri Mihail Gorbatšovin tukijana tunnettu neuvostoliittolainen poliitikko. Hän palveli toisen maailmansodan aikana Neuvostoliiton armeijassa ja liittyi kommunistisen puolueen jäseneksi 1944. Hän toimitti puoluejulkaisuja ja päätyi Neuvostoliiton kommunistisen puolueen ideologia- ja propagandaosaston päälliköksi vuosiksi 1969-1973.

## [muokkaa] Kanadaan suurlähettilääksi karkoitettuna

Vuonna 1972 hän julkaisi kriittisen isovenäläistä šovinismia ja neuvostoliittolaista antisemitismiä vastustavan artikkelin, mikä johti hänen siirtämiseensä Neuvostoliiton suurlähettilääksi Kanadaan, missä hän tutustui maataloudesta vastaavaan Mihail Gorbatšoviin, joka oli vierailulla Kanadassa pyrkiäkseen löytämään Neuvostoliiton maataloudessa sovellettavaa. 1980-luvun alussa Gorbatšov ja Jakovlev tapasivat uudelleen ja keskustelivat Neuvostoliiton uudistamisesta. Kaksi viikkoa tämän jälkeen Jakovlev sai palata takaisin Neuvostoliittoon Kanadasta Neuvostoliiton tiedeakatemian kansainvälisten suhteiden ja maailmantalouden instituutin johtajaksi.

## [muokkaa] Perestroika-politiikan arkkitehti

Gorbatšovin tultua valituksi Neuvostoliiton kommunistisen puolueen pääsihteeriksi 1985 nimitettiin Jakovlev vanhemmaksi neuvonantajaksi, joka avusti pääsihteeriä ja politiikan muotoilua viidessä tapaamisessa Yhdysvaltain presidentti Ronald Reaganin kanssa.

Jakovlev nimitettiin Neuvostoliiton kommunistisen puolueen poliittisen toimikunnan, politbyron jäseneksi vuonna 1987, mutta perestroikan edetessä lähinnä Ligatšovin ja muiden konservatiivien lujittaessa otettaan puolueen johdossa Jakovlevin asema tulee kriittiseksi. Kaksi päivää ennen kansallisen pelastuksen rintaman elokuussa 1991 suorittamaa vallankaappausyritystä Jakovlev erotetaan politbyroosta.

## [muokkaa] Jeltsiniä kannattava demokraatti

Jakovlev liittyi avoimesti Boris Jeltsinin johtamaan demokraattiseen oppositioon 21. elokuuta 1991, kun kansallisen hätätilakomitean aloittama vallankaappausyritys oli rauennut.

## [muokkaa] Ihmisoikeuskriitikko

Neuvostoliiton purkauduttua Jakovlev luennoi Neuvostoliitosta ja Stalinin ajan vainoista. Putinin ensimmäisellä kaudella hänestä tuli 2002 presidentillisen poliittisten vainojen uhrien arvoonpalauttamisen komitean puheenjohtaja.

## [muokkaa] Julkaisuja

A Century of Violence in Soviet Russia, Alexander M. Yakovlev, 2002, Yale University Press

Haettu osoitteesta http://fi.wikipedia.org../../../a/l/e/Aleksandr_Jakovlev_6942.html

Luokat: Taloustieteilijät | Neuvostoliittolaiset poliitikot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Esperanto
- Français
- Nederlands
- 日本語
- Polski
- Русский